Jamala

'S e seinneadair Ucràineach a th' ann an Susana Jamaladinova (Ucràinis: Сусана Джамаладінова; Tatarais a' Chriom: Susana Camaladinova). Air an àrd-ùrlar tha i a' cleachdadh an t-ainm Jamala (Ukrainian: Джамала, Tatarais a' Chriom: Camala). Ann an 2016 bhuannaich i an Eurovision Song Contest 2016 ann an Stockholm leis an òran "1944".Eurovision Song Contest: Ukraine's Jamala wins competition BBC News (Beurla). Air a tharraing 15 an Cèitean 2016 

 A beatha 
Rugadh i 27 an Lùnasdal 1983 ann an Osch ann an Cìorgastan. Thogadh i an seo air sgàth 's gun deach an teaghlach aice fhuadach bhon a' Chriom gu Meadhan Àisia le Iosif Stalin. An dèidh briseadh an Aonadh Sovietaich ann an 1991 ghluais iad air ais gu Aluschta ann an ceann a deas leth-eilean a' Chriom.

Bha i daonnan deidheil air ceòl. Rinn i a' chiad chlàraidh nuair a bha i naoi bliadhna a dh'aois, is a' seinn òrain cloinne dualchasach ann an Tatarais a' Chriom. Chaidh i gu colaiste ceòl ann an Simferopol Music College agus rinn i ceum ann am Petro Tchaikovsky National Music Academy of Ukraine ann an Kyiv. Fhad 's a bha i na oileanach bha i gu làidir ri buidhnean cultarach Tatarais ann an Kyiv is a' gabhail òrain le a piuthar Venera aig cuirmean-ciùil. Tha na h-òrain aice a' gabhail a-steach eileamaidean jazz, soul, Blues a cheart cho math ri ceòl clasaigeach agus opra.

 An t-òran "1944" 
Tha tiotal an òrain "1944" ceangailte leis a' bhliadhna far an deach na Tataraich às a' Chriom fhuadach bhon dachaigh aca gu Meadhan Àisia le Josef Stalin. San fhuadachadh chaochail nighinn a sinn-seanmhar agus chaidh a corp a thilgeil a-mach as an trèana dìreach "mar sgudail". Reuters ( 22 an Gearran 2016) Ukraine's Eurovision song mourns Moscow purge of Crimean Tatars (Beurla) Air a tharraing 15 an Cèitean 2016Die Welt Die Krimtatarin, die Russland mit Musik provoziert (Gearmailtis). Air a tharraing 15 an Cèitean 2016  Tha a' sheist stèidhichte air na faclan a chuala Jamala bho a sinn-seanmhair mun tachartas seo agus tha i ann an Tatarais a' Chriom  'S e sin a' chiad turais gus an cànan seo a chluinntinn ann an co-fharpais Eurovison. Ann an teacsa an òrain tha Jamala a‘ toirt na cuimhne mu chall a beatha òigridh fad air falbh bhon dùthaich aice fhèin. Chaidh an t-òran a chruthachadh leis an seinneadair fhèin. 

Goirid an dèidh taghadh an òrain seo airson a' cho-fharpais thuirt cuid den luchd-poilitigs às an Ruis gun cleachdar an t-òran seo ann an dòigh phoilitigeach an aghaidh na Ruise:  "capitalising on the tragedy of the Tatars to impose on European viewers a false picture of alleged harassment of the Tatars in the Russian Crimea".Russia MPs slam Ukraine's choice of Crimean Tatar for Eurovision, Yahoo News (23 an Gearran 2016) Ged-tà, a rèir riaghailtean a' cho-fharpais chan eil teacsaichean le susbaint poilitigeach ceadaichte.Times Union: Ukraine picks Crimean Tatar for Eurovision (Beurla) Air a tharraing 15 an Cèitean 2016)BBC News (22 an Gearran 2016)Eurovision: Ukraine's entry aimed at Russia (Beurla) Air a tharraing 15 an Cèitean 2016 Ann an 9 am Màrt chaidh a dhearbhadh nach e cainnt phoilitigeach a tha anns an teacsa seo, agus chan eil e a' briseadh riaghailt sam bith dhen cho-fharpais Eurovision. 

Thuirt Jamala fhèin ann an agallamh:“This song really is about my family, my grandmother. I had to write it. It is a memorial song and it is difficult for me to sing it.”The Guardian Crimean singer in line to represent Ukraine at Eurovision (Beurla) Air a tharraing 15 an Cèitean 2016

 Iomraidhean 

 Ceanglaichean a-mach 

 Connspaid 's aoibhneas an Eurovision  BBC Naidheachdan (Gàidhlig)
 BBC Naidheachdan 2016-05-16: Mion-chànan a' buanachadh Eurovision (Gàidhlig)
 Duilleag oifigeil Jamala (Beurla, Ucràinis agus Ruisis)
 Teacsa an òrain ann an Tatarais a' Chriom agus Beurla

Roinn-seòrsa:Seinneadairean
Roinn-seòrsa:Daoine às an Ucràin
Roinn-seòrsa:An Ucràin
Roinn-seòrsa:Luchd-ciùil às an Ucràin